रॉयल इंटरनेशनल रेजिडेंशियल स्कूल में खिलाड़ियों को किया सम्मानित
राज्यस्तरीयथ्रो बॉल और कबड्डी प्रतियोगिता में उत्कृष्ट प्रदर्शन करने वाले रॉयल इंटरनेशनल रेजिडेंशियल स्कूल के खिलाड़ियों को स्कूल प्रबंधन की ओर से सम्मानित किया गया। साथ ही स्कूल बैंड ढोल नगाड़ों के साथ रोड शो निकाला गया। इसमें स्कूल के 5 खिलाड़ियों का राष्ट्रीय प्रतियोगिता के लिए चयन हुआ है। विद्यालय चेयरमैन डाॅ. युद्धवीर सिंह निदेशिका डाॅ. ज्योत्सना ने सभी विजेता खिलाड़ियों को सम्मानित करते हुए राष्ट्रीय स्तर पर भी बेहतर प्रदर्शन करने का आशीर्वाद दिया। चयनित होने वाले 19 वर्ष के आयु वर्ग में थ्रो बॉल में लड़कियों में सोनिया और मोनू चयनित हुए। 17 वर्ष आयु वर्ग में कबड्डी में लड़कों में साहिल, अमरजीत नरेंद्र का चयन हुआ है। इसके अलावा राज्यस्तरीय खेलो में पदक प्राप्त करने वाले खिलाड़ियों को भी सम्मानित किया। इस उपलब्धि पर खिलाड़ियों के साथ उनके प्रशिक्षक मंगत सिंह अभिभावकों को भी बधाई दी। डाॅ.ज्योत्सना कर्नल एसएस सहरावत ने बताया कि खेल से मनुष्य की मनोवैज्ञानिक जरूरतें पूरी होती हैं तथा मनुष्य को सामाजिक कौशलों के विकास का भी अवसर देता है।
फतेहाबाद। राज्य स्तरीय प्रतियोगिता में अव्वल प्रदर्शन करने वाले स्कूल के विद्यार्थियों को सम्मानित करते हुए रॉयल इंटरनेशनल रेजिडेंशियल स्कूल खाराखेड़ी के प्रबंधन कमेटी स्टॉफ सदस्य।
hin_Deva hin_Deva hin_Deva